Resep-video: Vinnige vlaskywe | Maroela Media
Vinnige vlaskywe (Foto: Maroela Media/Janie Monsieur)
Hierdie vlaskywe is vrolik en word blitsvinnig in die mikrogolf gemaak.
Lewer sowat 18 vlaskywe
1 k (250 ml) suiker
½ k (125 ml) vlapoeier
1 ℓ melk
80 ml botter/margarien
1 pak Cream crackers-beskuitjies
Meng suiker en vlapoeier saam.
Voeg melk, botter en geursel by en meng weer.
Mikrogolf die melkmengsel vir 8 tot 10 minute op hoog. Roer ná elke 2 minute. Die mengsel moet dik en geel wees.
Pak die beskuitjies in ŉ bak sodat al die breeklyne horisontaal lê.
Gooi of skep al die vla oor die beskuitjies. Pak weer ŉ laag beskuitjies bo-op met die breeklyne dieselfde as die onderste laag. Dit sal help dat elke vlaskyf mooi in ŉ halwe Cream cracker gesny kan word.
Meng die versiersuiker, suurlemoensap en water saam. Bepaal hoeveel water jy gebruik deur hoe dik die versiersuiker raak. Drup pienk kleursel en meng effens sodat die wit en pienk albei sigbaar is.
Gooi die versiersel oor die koekies, maar keer dat dit aan die vla self raak. Laat afkoel en verkoel dan in die yskas vir 3 uur.
Sny in skywe op die breeklyne van die beskuitjies en geniet.
Saartjie · 6 maande gelede
Alles klink goed totdat dit by die pienk voedselkleursel kom … agge nee … ek sal my weergawe maar by die natuurlike kleur hou.
Ek stem Saartjie, met wit icing lyk dit by verre beter.
Pensioenaris · 6 maande gelede
Klink heerlik, so pas gemaak met groen kleursel. Nou om 3ure om te kry.